Ο **Μιχάλης Σδούγκος** είναι Έλληνας σκηνογράφος και ενδυματολόγος.

Γεννήθηκε στη Θεσσαλονίκη. Σπούδασε Σκηνογραφία και Ενδυματολογία στη σχολή καλών Τεχνών της Φλωρεντίας, από όπου και αποφοίτησε με άριστα το 1980. Το 1981 γύρισε στην Ελλάδα και συνεργάστηκε με το Λαϊκό Πειραματικό θέατρο του Λεωνίδα Τριβιζά στο Θέατρο Πορεία, με τη Θεατρική Λέσχη Βόλου, το Θέατρο Αποθήκη της Αλίκης Γεωργούλη, με τη λαϊκή σκηνή του Θύμιου Καρακατσάνη και με το Φεστιβάλ Αθηνών. 

Συνεργάστηκε με το Εθνικό Θέατρο, το Κρατικό Θέατρο Βορείου Ελλάδος, την Λυρική Σκηνή, με το Μέγαρο Μουσικής, στο έργο του Κώστα Γεωργουσόπουλου "Οι ηλικίες του γελοίου", όπου και απέσπασε το βραβείο Σκηνογραφίας και ενδυματολογίας της Εταιρείας Ελλήνων Θεατρικών Συγγραφέων.

Εργάσθηκε με τα ΔΗ.ΠΕ.ΘΕ. Αγρινίου, Ρούμελης, Ρόδου, Κρήτης, Σερρών, Λάρισας κ.α. Έκανε τη σκηνογραφία σε πολλά ελληνικά σίριαλ και τηλεταινίες, ενώ στην τηλεόραση τελευταία συνεργάστηκε με τον σκηνοθέτη Κ. Κουτσομύτη για την τηλεοπτική σειρά "Ματωμένα χώματα" από το ομώνυμο βιβλίο της Διδώς Σωτηρίου. 

Στον κινηματογράφο έκανε τα σκηνικά και τα κοστούμια στις ταινίες της Λ. Ρικάκη "Κουαρτέτο σε 4 κινήσεις" με τους Γιώργο Χωραφά, Θέμις Μπαζάκα, "Πεθαμένο λικέρ" του Γ. Καριπίδη και την "Βιοτεχνία ονείρων" με τους Γ. Κιμούλη, Φ. Κομνηνού του Τ. Μπουλμέτη το 1990, όπου και πήρε το Α΄ Βραβείο Σκηνογραφίας στο φεστιβάλ Θεσσαλονίκης.

Συνεργάσθηκε με το Βαγγέλη Παπαθανασίου στη "Μυθωδία" τον Ιούνιο του 2001 στο Ναό του Ολυμπίου Διός στα πλαίσια της Πολιτιστικής Ολυμπιάδας. Από το 1996 έως τον Αύγουστο του 2002 διετέλεσε Καλλιτεχνικός διευθυντής του ΔΗΠΕΘΕ Ρόδου.

Θεατρικές παραστάσεις
---------------------

Κατάλογος ελληνικών θεατρικών παραστάσεων στις οποίες ο Σδούγκος εργάστηκε ως σκηνογράφος και ενδυματολόγος

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| χρονική περίοδος | παράσταση | εταιρεία παραγωγής | θέατρο |
| --- | --- | --- | --- |
| *Ελληνική Θεατρική Περίοδος 1982/1983* | *Κατ' οίκον εργασία & Άνω Αυστρία* | *Λαϊκό Πειραματικό Θέατρο* | *Θέατρο Πορεία* |
| *Ελληνική Θεατρική Περίοδος 1984/1985* | *Έξι πρόσωπα ζητούν συγγραφέα* | *Λαϊκό Πειραματικό Θέατρο* | *Θέατρο Πορεία* |
| *Ελληνική Θεατρική Περίοδος 1989/1990* | *Μαχαίρι στο κόκκαλο* | *Δημοτικό Περιφερειακό Θέατρο Κρήτης* | *περιοδεία* |
| *Ελληνική Θεατρική Περίοδος 1994/1995* | *Ποντικοπαγίδα* | *Θεατρικές επιχειρήσεις Βαγγέλη Λιβαδά* | *Θέατρο Σμαρούλα* |
| *Ελληνική Θεατρική Περίοδος 1995/1996* | *Αδελφοί Καραμάζοφ* | *Θεατρικές επιχειρήσεις Βαγγέλη Λιβαδά* | *Θέατρο Βέμπο* |
| *Ελληνική Θεατρική Περίοδος 1999/2000* | *Σκιών Καμώματα* |  | Θέατρο Ακροπόλ |
| *Ελληνική Θεατρική Περίοδος 2004/2005* | *Βρικόλακες* | *Δημοτικό Περιφερειακό Θέατρο Κρήτης* | *Θέατρο Βενιζέλειου Ωδείου Χανίων* |
| *Ελληνική Θεατρική Περίοδος 2004/2005* | *Kai fagane aftoi kala ki emeis... heirotera* |  | *Θέατρο Περοκέ* |
| *Ελληνική Θεατρική Περίοδος 2005/2006* | *Το μυστικό της κοντέσσας Βαλέραινας* | *Ελληνική Σκηνή - Άννα Συνοδινού**Θέατρο Κνωσός Λάμπρος Τσάγκας* | *Θέατρο Κνωσός* |
| *Ελληνική Θεατρική Περίοδος 2017/2018**Ελληνική Θεατρική Περίοδος 2018/2019* | *Ήρωες* |  | *Νέο Θέατρο Κατερίνα Βασιλάκου* |

Τέλος αυτόματα δημιουργημένου καταλόγου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης